C 87/54
7.
LT
Europos Sąjungos oficialusis leidinys
2023 3 9
Pagrindinė (-ės) vyninių vynuogių veislė (-ės) „Glera W.–Serprino“
8.
Ryšys (-iai) su geografine vietove
8.1.
„Asolo Prosecco / Asolo“ – vynas, putojantis vynas, rūšinis putojantis vynas, rūšinis aromatinis putojantis vynas ir pusiau putojantis vynas Geografinės vietovės duomenys Gamtiniai veiksniai, darantys įtaką ryšiui SKVN „Asolo Prosecco / Asolo gamybos vietovė yra Veneto regione, Trevizo provincijos Montelo ir Azolo kalvose.
Šios dvi kalvos, esančios 100–450 metrų aukštyje virš jūros lygio, sudaro harmoningą kraštovaizdį su švelniais šlaitais ir įdaubomis.
Ypač Montelo kalvose galima pastebėti daug pedogenetinio sluoksnio nulemtų karstinių savybių, kaip antai daugiau kaip 2 000 įvairaus dydžio griovelių, susijungiančių į idealią požeminę drenažo sistemą.
Kalvose yra didelių kietojo užpildo darinių, sudarytų iš tvirtos uolienos ir padengtų klintmolio ir priemolio arba klintmolio ir smėlingu dirvožemiu, labai tinkamu žemės dirbimui ir greitai įgyjančio purumo, kai tik jis yra paveikiamas gamtos veiksnių.
Jam būdinga raudona spalva liudija tai, jog jis labai senas.
Dirvožemiuose nėra anglies dioksido, jie yra rūgštiniai, vidutinio gylio, tinkami vandens atsargoms laikyti ir juose nemažai mineralų.
Kadangi jie nepatyrė jokių didelių trikdžių, jie išsaugojo savo pirmines savybes ir nepakitusią stratigrafiją bei tekstūrą.
Organinėje medžiagoje yra didelis mikrobiologinis aktyvumas, kuris padeda užtikrinti lengvą prieigą prie maisto medžiagų.
Vynuogininkystės vietovė pasižymi ypatingomis klimato sąlygomis, kurioms būdingi švelnūs pavasariai, ne per karštos vasaros ir švelnūs rudenys: tai nulemia vynuogynų išdėstymas pietiniuose šlaituose ir tinkamą užuovėją nuo šaltų šiaurės rytų vėjų suteikiančios kalvos.
Vidutinė vasaros temperatūra yra 22,6 oC, o aukščiausia temperatūra būna liepos mėn. Ruduo yra šiltas ir sausas su vyraujančiu švelniu vėjeliu (brizu) ir dideliais dienos ir nakties temperatūrų skirtumais.
Daugiausia lyja nuo balandžio iki rugsėjo mėn., o kritulių kiekis pasiskirsto gana tolygiai.
Dėl birios dirvožemio struktūros lietaus vanduo greitai sugeria į podirvį, o perteklinis vanduo greitai nubėga sklypo nuolydžiu.
Su nuoroda susiję istoriniai ir žmogiškieji veiksniai Pirmuosius vynuogynus ant Azolo ir Montelo kalvų pasodino ir išplėtojo benediktinų vienuoliai, o vėliau – Venecijos respublika.
Vienuoliai vietovėje įsikūrė apie 1000 m. po Kr., būtent Santa Bonos vienuolyne Vidore ir Montelo kartūzų vienuolyne Nervezoje.
Jų darbas turėjo didelę įtaką vietovės ūkininkavimo ir vynmedžių auginimo istorijai ir padėjo sukurti ir šiandien tebegyvuojančią kultūrą, kurios centre – vynmedžių auginimas ir vynas.
XIV a. antrojoje pusėje, kai vietovė buvo perduota į Venecijos rankas, Azolo ir Montelo kalvos buvo greitai pripažintos kaip svarbi vynmedžių auginimo vietovė.
XV a. vynai jau buvo eksportuojami.
XVI a., kai klestinčios Venetos kilmingos klasės statė vilas, dvarus, vadinamus „barchesse“ ir medžioklės namus lėšomis, gautomis iš vynuogynų, šioje vietovėje įsitvirtino aristokratiškas siekis ieškoti grožio ir gėrio – vertybių, kurios buvo perduodamos kartu su vynuogių auginimo ir vyndarystės tradicijomis.
Visų gerbiamos asmenybės žavėjosi kalvomis, o jose pagaminti vynai buvo populiarūs.
Venecijoje, kur tokie vynai buvo lyginami su vynais iš Graikijos, jie buvo apmokestinami trečdaliu daugiau, nes jie buvo laikomi geresniais nei iš kitų vietovių.
Išsaugotos morfologinės dirvožemio savybės, o žemė naudojama ir dabar taip, kaip apibūdino praeities keliautojai: vynuogynai kaitaliojami su kitais pasėliais, kaip tai senovėje darė šeimos ūkiai.
8.2.
„Asolo Prosecco / Asolo“ – putojantis vynas, rūšinis putojantis vynas, rūšinis aromatinis putojantis vynas ir pusiau putojantis vynas Priežastinis produkto kokybės, savybių ir geografinės aplinkos bei jos gamtinių ir žmogiškųjų veiksnių ryšys.
Putojantys ir pusiau putojantys SKVN „Asolo Prosecco“ vynai yra įvairaus intensyvumo šiaudų geltonumo spalvos, putojančiui vynui būdingos ilgai išsilaikančios putos, o pusiau putojančiam vynui – maži burbuliukai.